Diari Oficial de la Generalitat Valenciana


Sumari del DOGV 6767, del 04-05-2012 (2012/4263)

Informació pública de la subhasta de 79 plaques tèrmiques solars. Expedient número L-29-7788-D.
-----------------------------------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4263


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la subhasta de 79 plaques tèrmiques solars. Expedient número N-98-5419-H. [2012/4263]  
El president de la Junta Arbitral de Transports de València comunica:  
Una vegada conclosos els tràmits oportuns i adoptat acord per part de la Junta Arbitral de Transports de València en l'expedient V-49-7338-L, seguit a instàncies de Transportes Montserrat Calero, SL, amb domicili al c/ Serra d'Aitana, 17, polígon industrial La Lloma d'Aldaia (València), com a conseqüència d'haver sigut refusada la mercaderia transportada tant pel remitent com pel consignatari, correspon la informació pública de la subhasta, per un termini de 10 dies abans de la data de la primera subhasta, del material que després s'especificarà, assenyalant-se perquè l'acte d'acabament tinga lloc en els salons d'esta Conselleria, situada en l'avinguda de Blasco Ibáñez, 50, 5a planta, de València, el dia 21 de maig de 2012, a les 12.00 hores, amb les prevencions següents:  
Primer. Les postures hauran de realitzar-se a l'alça a partir del preu indicat com a base de licitació.   
Segon. Des de l'anunci fins a la data de la realització de la subhasta les postures es faran per escrit, en sobre tancat, en què s'inclourà el resguard de la fiança, que es presentaren davant del president de la Junta Arbitral de Transports de València i en el domicili citat de la Conselleria d'Infraestructures, Territori i Medi Ambient. L'obertura, que serà pública, es realitzarà a les 12.00 hores del mencionat dia 21 de maig de 2012, en el lloc indicat.  
El sobre contenint l'oferta i el resguard de la fiança, haurà de tindre consignat en la seua portada el número d'expedient objecte de la subhasta a què es concorre.  
Tercer. Només l'executant podrà fer postura en qualitat de cedir l'acabament a un tercer.  
Quart. Per a prendre part en la subhasta, hauran d'ingressar els licitadors prèviament en el compte número 0030-9495-62-6217514542, de l'entitat bancària Bancaixa, una fiança prèvia del 10% del preu de taxació (valoració) que servix de tipus per a la subhasta, sense el requisit de la qual no podran ser admesos a licitació. Dit 10% sobre el tipus, serà fix per a qualsevol de les dates de subhasta.  
Quint. Els adjudicataris dels béns hauran de completar el pagament en l'acte davant de la taula de subhasta o per mitjà d'ingrés en el compte abans mencionat, immediatament posterior a l'adjudicació o dins de l'endemà hàbil a la realització de la subhasta.  
Si no es verificar el pagament en la forma i data indicades, l'adjudicatari perdrà el seu dret, així com, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a la segona el dia 22 de maig de 2012, a les 12.00 hores, en el mateix lloc ja citat, per a la qual servirà de tipus el 75% de la valoració.  
La tercera subhasta tindrà lloc, si és el cas, el dia 24 de maig de 2012, a les 12.00 hores, en el referit lloc, sent la postura mínima de 2.100 euros, i es declararà deserta la subhasta en aquelles ofertes inferiors a esta quantitat.  
Béns objecte de la subhasta:  
79 plaques tèrmiques solars amb unes dimensions per placa de 200 x 100 x 8,4 cm.  
El preu de taxació (valoració) d'esta mercaderia és de 10.000 euros (deu mil euros).  
El dit material es troba depositat per a la seua comprovació, en els locals de l'empresa depositària, Transportes Montserrat Calero, SL, amb domicili al c/Serra d'Aitana, 17, polígon industrial Corregers, 1-10-A, Polígon Industrial La Lloma d'Aldaia (València).  
  
València, 26 d'abril de 2012.- El president de la Junta Arbitral de Transports de València, Ramón Escrig Moreno.